[{"text_idx": "#000004", "text": "Majandus- ja infotehnoloogiaminister Tiit Riisalo ra\u0308a\u0308kis Vikerraadio \"Reedeses intervjuus\", et ettevo\u0303tted peaksid tegutsema vo\u0303imalikult sekkumisvabalt ning edukas riigis on algatusvo\u0303imelised, motiveeritud ja kirglikud ettevo\u0303tjad omaette ressurss."}, {"text_idx": "#000005", "text": "Teist sai vo\u0303rdlemisi ootamatult Eesti majandusminister, isegi mo\u0303ned parteikaaslased kuulsid sellest esmakordselt raadiost vo\u0303i lugesid portaalist. Kas te oskate o\u0308elda, mille pa\u0308rast just teist minister sai?"}, {"text_idx": "#000006", "text": "No selline ettepanek tehti ja oleks olnud vastutustundetu ja\u0308tta see vastu vo\u0303tmata, aga loomulikult on sel su\u0308gavam ajalugu \u2013 ma olen poliitikaga olnud kaudselt seotud juba hallist no\u0303ukogude ajast saadik. Esimese otseselt tulemit omava poliitilise aktsioonina jo\u0303udsime siinsamas raadiomaja ko\u0303rval 1984. aastal Tallinna 21. Keskkoolis, etendades etendust \"Tare-tareke\", millel oli selgelt poliitiline kontekst ja mille tegemise ka\u0308igus tutvusin Mart Laariga, kes oli toona ajalootudengina Tallinnas praktikal. Sellest ajast saadik on so\u0303pruskond seda (poliit)suhet hoidnud. Olin 1980ndate lo\u0303pus toimunud muinsuskaitseliikumises u\u0308sna aktiivne ning olin ka esimeste vabade valimiste korraldamise juures, aga tol hetkel ma aktiivselt poliitikasse ei la\u0308inud, vaid suundusin pa\u0308rast u\u0308likooli lo\u0303petamist hoopis to\u0308o\u0308le. Tagasi poliitika juurde sattusin Mart Laari kutsel 2006. aasta lo\u0303pus, kui Isamaa ja Res Publica olid kokku la\u0308inud. Oli vaja hakata valmistuma valimisteks, oli vaja inimest, kes tunneb poliitikat, poliitikuid ja pisut ka poliitika tegemist ning see oli alguses mo\u0303eldud justkui ajutise appi minekuna, kuid lo\u0303puks la\u0308ks niimoodi, et olin mo\u0303nda aega IRL-i peasekreta\u0308r."}, {"text_idx": "#000008", "text": "Kas partei esimees kutsus (ministriametisse) vo\u0303i ka\u0308is see kuidagi teistmoodi?"}, {"text_idx": "#000009", "text": "Jah, nii lihtsalt see ka\u0308iski, et helistati ja ku\u0308siti, kas oleksin valmis seda kaaluma. Koalitsioonila\u0308bira\u0308a\u0308kimistel jo\u0303uti selliste positsioonideni ja ega ma ausalt o\u0308eldes selle sisemisse loogikasse vo\u0303i eelnevatesse aruteludesse va\u0308ga su\u0308venenud ei olegi. Ettepanek tehti, nii ta oli, ja vo\u0303tsin selle vastu."}, {"text_idx": "#000010", "text": "Olete praeguseks a\u0308ra defineerinud, mis on teie tegevussuunad vo\u0303i -kavad, mida te plaanite ministrina ellu viia?"}, {"text_idx": "#000011", "text": "Loomulikult on tekkinud arusaam, mida edasi to\u0303ugata. Aga ma olen pigem lubaduste osas konservatiivne inimene \u2013 ma ei taha lubada asju, mida ei ole vo\u0303ib-olla vo\u0303imalik teostada. Aga kindlasti on mul olemas visioon."}, {"text_idx": "#000012", "text": "Seda on ko\u0303ige lihtsam selgitada portfelli vo\u0303i ministeeriumi tegevusvaldkondade kaupa. See ei ole ta\u0308htsuse ja\u0308rjekorras, aga vo\u0303tame nii, et olen infotehnoloogiaminister ehk digiminister, kus Eestil on tervikuna selge ambitsioon olemas. Ka praegusel ajal ja ka Eesti 200-l on erakonna asutamisest saadik olnud na\u0308gemus, mis u\u0308heso\u0303naliselt on personaliseeritud riik."}, {"text_idx": "#000013", "text": "Na\u0308htus on loomulikult komplekssem, aga kui seda lahti seletada, siis nagu paljud asjad elus ka\u0308ivad tsu\u0308kliliselt, teeb seda ka tehnoloogia areng. Kunagi, kui me Eesti digiriigi ehitamisega peale hakkasime, enneko\u0303ike tehti fundamentaalsemad otsused Mart Laari teise valitsuse ajal, kui loodi baasarhitektuur \u2013 otsustasime, et meil on X-tee, universaalne andmevahetuskiht, et meil on tugev singulaarne identiteet ID-kaardi na\u0308ol, mis on nu\u0308u\u0308d arenenud Smart-ID-ks ja Mobiili ID-ks ja to\u0303ena\u0308oliselt vajab edasi arendamist."}, {"text_idx": "#000018", "text": "Teine oluline suund, mis puudutab ettevo\u0303tluskeskkonda ja majandusarengut ning mis haakub eelneva teemaga, saab olema tehisintellektil. Ettevo\u0303tluskeskkonna suurim va\u0308ljakutse on ligemale nelisada aruande vormi ehk umbes u\u0308heksaku\u0308mmend viis tuhat andmeva\u0308lja ning vaadates o\u0303igusruumi du\u0308naamikat, ka Euroopa Liidu kontekstis, siis va\u0308henemist ei paista kuskilt otsast."}, {"text_idx": "#000023", "text": "U\u0308ks meie eesma\u0308rkidest on viia tootlikkus nii to\u0308o\u0308tlevas to\u0308o\u0308stuses kui ka majanduses laiemalt 2035. aastaks saja ku\u0308mne protsendini Euroopa Liidu keskmisest. See on pa\u0308ris to\u0303sine va\u0308ljakutse, aga minu arvates u\u0308sna kategooriline imperatiiv \u2013 kui me seda ei saavuta, siis ei teki lisandva\u0308a\u0308rtust, mida me tegelikult maksustame. Ja kui meil ei ole, mida maksustada, siis me ei saa enam kodanikena tarbida teenuseid alates julgeolekust ja lo\u0303petades sotsiaaltoetustega. Nii et see ko\u0303ik on omavahel seotud."}, {"text_idx": "#000024", "text": "Ministeeriumi pa\u0308devuses on veel kolmas pool \u2013 huvitav ja du\u0308naamiline to\u0308o\u0308valdkond. To\u0308o\u0308 olemus muutub, ra\u0308a\u0308gime u\u0308helt poolt platvormi to\u0308o\u0308dest ja muudest taolistest vormidest, mis said katalu\u0308u\u0308siva efekti covidi-kriisist, teisalt on ettevo\u0303tetel la\u0308hemas tulevikus vaja teistmoodi haritud to\u0308o\u0308jo\u0303udu. Et seda vo\u0303imalikult efektiivselt teha, saab riik pa\u0308ris to\u0303siselt kaasas olla."}, {"text_idx": "#000027", "text": "See oli pikk sissevaade majandus- ja kommunikatsiooniministeeriumi tegevustesse, aga enne, kui nende teemade juurde tagasi tuleme, to\u0303mbaksin joone alla pa\u0308evapoliitilistele teemadele. U\u0308ks neist on Eesti 200 toetus, mis on valimiste ja\u0308rgselt tugevalt kukkunud. Kas teie oma pika ja po\u0303hjaliku poliitkogemuse pealt na\u0308ete, kuidas oleks vo\u0303imalik toetus, kui mitte varem, siis ja\u0308rgmisteks valimisteks u\u0308les saada?"}, {"text_idx": "#000028", "text": "Eks see ka\u0308ib ikka to\u0308o\u0308ga. Kuid kui u\u0308hel hetkel saabub kampaaniafaas, siis ta\u0308napa\u0308eva u\u0308lidu\u0308naamilises meediakeskkonnas, 24/7 to\u0308o\u0308tavas uudistetsu\u0308klis on palju keerulisem kampaaniat teha, kui kunagi varem. Aga meetodid tuleb leida, end na\u0308htavaks teha ja ra\u0308a\u0308kida, mille eest seistakse ning mis on a\u0308ra tehtud."}, {"text_idx": "#000030", "text": "Kuid ma ei laseks sel end heidutada, ma usun, et nii Eesti 200 valitsusdelegatsioon kui ka parlamendifraktsioon to\u0308o\u0308tab aktiivselt, o\u0303pib sealjuures kindlasti ning kui me suudame na\u0308idata, et meist on kasu, siis suudame ka reitingu to\u0303usule po\u0308o\u0308rata."}, {"text_idx": "#000031", "text": "Aga te ei na\u0308e, et teil vo\u0303iks olla sarnane probleem kui Isamaal, kellel on mure, kuidas EKRE-st eristuda? Kuidas Eesti 200 vo\u0303iks Reformierakonnast eristuda?"}, {"text_idx": "#000032", "text": "Eks need mured on ko\u0303igil. See on u\u0308ldteada, aga mitte nii teadvustatud, et suurimad konkurendid pole mitte poliitspektri eri otstes olevad erakonnad, vaid enneko\u0303ike need, kes jagavad maailmavaadet."}, {"text_idx": "#000035", "text": "Kui vo\u0303tame laiema ku\u0308simuse, kas midagi tuleks a\u0308ra keelata, siis mina olen absoluutselt seda meelt, et mida va\u0308hem keelata, seda parem. Loomulikult on asju, mis tuleb keelata, mis on ohtlikud inimeste eludele, aga ko\u0303ik, mis puudutab u\u0308hiskonnaelu, peaks toimima vo\u0303imalikult ha\u0308ireteta, ilma ka\u0308skude-keeldudeta."}, {"text_idx": "#000036", "text": "Poliitikas on see selles mo\u0303ttes sensitiivne, et lo\u0303ppude lo\u0303puks pa\u0308a\u0308dib see riigikogu valimistega, kus erakonnad saavad kohad, tekivad koalitsioonid ja ko\u0303ik hakkab mo\u0303jutama meie elu. Et see peaks olema la\u0308bipaistev ja arusaadav. Vo\u0303ib-olla seda kaudu seda selgemaks reguleerida vo\u0303i eneseregulatsiooniga."}, {"text_idx": "#000038", "text": "Olles Tartu U\u0308likooli sotsiaalteaduskonna politoloogia eriala lo\u0303petanud ja hiljem puhtalt huvi pa\u0308rast end ta\u0308iendanud, ning omades praktilist kampaania kogemust, u\u0308tlen, et andmete kokku kuhjamine kui selline ei oma iseenesest erilist va\u0308a\u0308rtust."}, {"text_idx": "#000043", "text": "Jah, eks seda tehakse demokraatlikus maailmas u\u0308sna mastaapselt, ja mitte ainult Ameerika U\u0308hendriikides. Valimistel ei liigu enam mitte miljardid, vaid ku\u0308mned miljardid. Ka rahulikes riikides, nagu Rootsis vo\u0303i Soomes on sellised maailmavaatelised sihtasutused olemas, kes aitavad u\u0308helt poolt teha uuringuid, et mingi maailmavaade saaks baseeruda to\u0303sikindlatel faktidel vo\u0303i mingisugusel teadmusel, ja teisipidi aitavad kampaaniaid teha. Aga po\u0303hjamaine vo\u0303i Skandinaavia traditsioon on teha seda ha\u0308sti avalikult."}, {"text_idx": "#000044", "text": "Mina isiklikult selles probleemi ei na\u0308e \u2013 mida rohkem inimesi on poliitikaga u\u0308hel vo\u0303i teisel kujul seotud, u\u0308ritavad seda demokraatlikus riigis mo\u0303jutada, seda parem."}, {"text_idx": "#000045", "text": "Eesti probleem on ehk natuke selles, et kuna meil on ko\u0303ik nii va\u0308ike, siis on suhteliselt lihtne vo\u0303i va\u0308ikese energia- ja ressursikuluga vo\u0303imalik seda mo\u0303jutada. Aga seda avalikum peab see olema."}, {"text_idx": "#000046", "text": "Ma ei na\u0308e selles mitte midagi halba, kui u\u0308ks vo\u0303i teine ettevo\u0303tja avalikult poliitikat toetab, u\u0308tleb, mis ta sellest arvab vo\u0303i teeb seda mo\u0303ne teise u\u0308hiskonnagrupi esindaja."}, {"text_idx": "#000047", "text": "Aga me ju na\u0308eme Eesti poliitikas, kuidas paljud kampaaniaso\u0303numid ei ole selgelt mingisugusel faktilisel baasil toestatud. Et lubatakse, kas vo\u0303i viimastest valimistest ra\u0308a\u0308kides, miljardeid lisakulusid, teades, et tegelikult eelarve neid mitte kuidagi va\u0308lja ei kanna."}, {"text_idx": "#000048", "text": "Seda praktikat mina heaks ei kiida, aga seda ei ole ka mo\u0303tet kritiseerida \u2013 kui sa na\u0308ed, et kuskil on midagi tegemise stiilis valesti, siis tuleb minna ja ise teha. Viimase kampaania tegemisel ma ei osalenud, aga olemuslikult ei pea ma seda o\u0303igeks ega vajalikuks."}, {"text_idx": "#000050", "text": "Ja kui siis tuldi ja o\u0308eldi kollektiivselt, et me tegelikult ei valetanud, ja\u0308tsime midagi lihtsalt va\u0308lja u\u0308tlemata, siis see ju nii oligi objektiivselt, aga ku\u0308simus on, kuidas seda to\u0303lgendatakse. Valija to\u0303lgendas paraku niimoodi, et sellest oleks vo\u0303inud ra\u0308a\u0308kida, ja tegelikult olekski vo\u0303inud. '"}, {"text_idx": "#000051", "text": "See ko\u0303ik on praegu tagantja\u0308rele tarkus, aga minu soovitus on pigem olla aus ja u\u0308ritada ausat kommunikatsiooni teha."}, {"text_idx": "#000052", "text": "Enne kui maksudest pikemalt ra\u0308a\u0308kida, lahendaks veel u\u0308he poliitilise teema a\u0308ra. Te olete pikalt presidendi kantseleid juhtinud. Millise pilguga te praegust suuremat skandaali valitsuse ja presidendi kantselei vahel vaatate? Kas teile tundub, et Reformierakond on asunud presidendi kantseleile sisepoliitikasse sekkumise eest ka\u0308tte maksma vo\u0303i vastupidi \u2013 presidendi kantselei on u\u0308ritanud kriminaalkorras karistatavat tegu ellu viia?"}, {"text_idx": "#000053", "text": "To\u0303tt o\u0308eldes ma tean sellest liiga va\u0308he, et faktipo\u0303hiselt kommenteerida. To\u0303epoolest on mul kogemus, olin viis aastat president Kersti Kaljulaidi ajal presidendi kantselei direktor. Meie saime need asjad kuidagi aetud, oli ikka perioode, kui valitsus ja Kadriorg olid samameelsed, aga oli ka perioode, kus oldi u\u0308sna reljeefselt eri seisukohtadel. Aga me saime asjad mo\u0303istlikult aetud, leidsime u\u0308hisosa."}, {"text_idx": "#000057", "text": "Aga mida teie oleksite presidendi kantselei juhina teinud, kui valitsuse liikmetelt oleks tulnud signaale, et siin u\u0308ritatakse raha justkui va\u0308lja pressida vo\u0303i osta seaduste vastuvo\u0303tmisi lisavahendite eest vo\u0303i midagi sarnast?"}, {"text_idx": "#000058", "text": "Ma to\u0303esti ei tahaks seda kommenteerida, ma ei tea neid olusid, ma ei ole nende inimestega isiklikult ra\u0308a\u0308kinud. Ausalt o\u0308eldes u\u0308ritaksin oma to\u0308o\u0308ga hakkama saada, sedagi on piisavalt. Ja\u0308taks selle teema asjaomaste isikute klaarida."}, {"text_idx": "#000059", "text": "Ko\u0303neleme maksudest. Selle suve hittmaks on automaks. Teie parteikaaslane, majanduskomisjoni liige Toomas Uibo u\u0308tles, et see maks ei tohiks aastapo\u0303hine olla. Kuidas teie majandusministrina asjale vaatate? Millised on teie sisendid rahandusministeeriumile?"}, {"text_idx": "#000062", "text": "Mis puudutab automaksu, siis see on protsessi algus. Vestlesime valitsuse istungil sotsiaaldemokraatidega, ka neil on oma ettepanekud ja na\u0308gemus. Nii see tegelikult peakski ka\u0308ima, et on va\u0308ljato\u0308o\u0308tamiskavatsus, mis raamistab selle, mis on olemuslik eesma\u0308rk ja siis hakatakse tagasisidet korjama, et leida optimaalne lahendus."}, {"text_idx": "#000063", "text": "Eesti 200 teeb oma ettepanekud, aga mulle personaalselt kui pigem rohelise maailmavaatega inimesele meeldiks, kui automaks oleks rohkem tasakaalus sinna suunda, et ta muudaks inimeste ka\u0308itumist."}, {"text_idx": "#000073", "text": "Kuidas te riigi rolli tervikuna majanduses hindate? Kas olete rohkem Keynes`i vo\u0303i Hayeki mees \u2013 rohkem riiklikku sekkumist vo\u0303i rohkem vaba turgu ja ise liikumist?"}, {"text_idx": "#000078", "text": "Me la\u0308heme nu\u0308u\u0308d valdkonda, mille kohta on inglise keeles termin economic beliefs ehk majandusteoreetilised uskumused. Kahjuks ei ole see ko\u0303ik ta\u0308ppisteadus, kui ta oleks, oleks ko\u0303ik ju imelihtne. Arvutusvo\u0303imsust meil jagub, Eesti on mitme superarvuti osanik \u2013 paneks aga andmed sisse ja saaks ideaalse stsenaariumi. Aga tegelikult baseerub ta ka mingisugusel veendumusel, arusaamal, mis annab efektiivse u\u0308hiskonnakorralduse, aga ma korra juba u\u0308tlesin, et mina sellesse ei usu."}, {"text_idx": "#000079", "text": "Kui midagi vastu argumenteerida, siis pigem on meie praktika, Eesti eripa\u0308rad na\u0308idanud, et me suudame end a\u0308ra hallata tasakaalustatud riigieelarvega. Kui me vaatame neid n-o\u0308 makroprognoose, mis tulevad nii Eesti Pangast kui ka rahandusministeeriumist, siis oleme o\u0303igel teel. Prioriteet number u\u0308ks oli inflatsiooni ohjamine ja oleme saanud inflatsiooni kontrolli alla."}, {"text_idx": "#000082", "text": "Pikkade aastate praktika on na\u0308idanud, et selline majandus areneb tasakaalustatult. Vo\u0303iks arvata, et suurem kasv on parem, aga ei pruugi nii olla \u2013 sellega ei ka\u0308i to\u0308o\u0308jo\u0303uturg kaasas ja no\u0303nda edasi. Seal on palju nu\u0308ansse, millest u\u0308ks vo\u0303i teine asi so\u0303ltub. Minu vaade on pigem optimistlik ja ma arvan, et me liigume o\u0303iges suunas. Praegused prognoosid toetavad tulevikku."}, {"text_idx": "#000084", "text": "Vo\u0303ib, aga ma arvan, et see sekkumise ma\u0308a\u0308r ei ole Eestis selline olnud, et sel oleks letaalne mo\u0303ju. On keeruline ja ta\u0308htis ku\u0308simus, kuidas teha neid sekkumisi efektiivselt, turgu solkimata. Ma arvan, et Eestis ei ole sellega suuri probleeme olnud. Ka\u0308ies Bru\u0308sselis kolleegidega kohtumas, na\u0308en selgelt, kuidas on moodustumas koalitsioonid \u2013 kindlasti on u\u0308ks samameelsete grupp Po\u0303hja- ja Baltimaad, juba oma suuruse ja maailmaka\u0308sitluse poolest."}, {"text_idx": "#000088", "text": "Nii ta on, aga ikka kuulatakse. Ja kui ei ra\u0308a\u0308giks, kuulataks seda va\u0308hem, aga sellest vo\u0303iks siia kutsuma ko\u0303nelema inimesi, kes on sellega pikki aastaid tegelenud \u2013 praegune suursaadik Bru\u0308sselis Aivo Orav vo\u0303i Matti Maasikas (Euroopa Liidu suursaadik Ukrainas - toim.)."}, {"text_idx": "#000091", "text": "Aga loomulikult tuleb Euroopa Liidus oma huvide eest seista. Neid asju, kus me saame selget kasu, on va\u0308ga palju, aga seal, kus meile tundub, et asjad ei la\u0308he o\u0303iges suunas, tuleb leida liitlasi, et teha enda ha\u0308a\u0308l kuuldavamaks."}, {"text_idx": "#000093", "text": "Kindlasti, aga sellega kaasneb ka teatavaid muid raskusi, na\u0308iteks ei saa me maksta oma lennufirmale, mis siit lendaks. Indrek Neivelt ku\u0308sis mo\u0303ned pa\u0308evad tagasi sotsiaalmeedias, mille pa\u0308rast on kliimaministeeriumil riiklik lennufirma, mis lendab Rootsi siseliine. Kas teie hinnangul peaks Nordica kinni panema?"}, {"text_idx": "#000094", "text": "Olen selle valdkonnaga kokku puutunud ku\u0308mmekond aastat tagasi. Ma ei oleks nii reljeefne, et paneme Nordica kinni, aga kui on ku\u0308simus, kas sellisel kujul on ettevo\u0303ttest Eesti maksumaksjale kasu, siis minu u\u0308sna pikaajaline veendumus on, et pigem ei."}, {"text_idx": "#000097", "text": "Loomulikult ei ole ma viimased ku\u0308mme aastat olnud detailidega kursis, aga see, mis praktikas on selgunud, ei julgusta toetama ideed, et ta vo\u0303iks ja\u0308tkata."}, {"text_idx": "#000103", "text": "Ei tahaks teiste ministrite eest otsuseid hakata langetama."}, {"text_idx": "#000106", "text": "Ma ei arva, et asjad ei oleks seal ausad, aga ausalt peavad asjad, nagu o\u0308eldakse, lisaks olemisele ka na\u0308ima. Siis kaovad kahtlused, et vo\u0303rku lu\u0308litamisel eelistatakse oma emaettevo\u0303tet ja need, kes u\u0308ritavad isepa\u0308i seal hakkama saama, ootavad pikkades ja\u0308rjekordades, nende dokumente menetletakse kaua, on kuulda, et tehakse mingisuguseid to\u0303rkepakkumisi \u2013 kas need ko\u0303ik on to\u0303sikindlad faktid, ei oska o\u0308elda, aga arvan, et eraldamine tooks selguse majja."}, {"text_idx": "#000108", "text": "Ma pigem ra\u0308a\u0308kisin juhtimistasandist \u2013 need vo\u0303iksid olla eraldi juhitud ettevo\u0303tted. Erastamise ku\u0308simus on omaette ku\u0308simus, ma praegu ei oma pa\u0308devust, et tahaks vastata."}, {"text_idx": "#000114", "text": "Ma\u0308letan kevadest, kuidas Eesti 200 valitsusdelegatsiooni juht Margus Tsahkna lubas jo\u0303hkraid ka\u0308rpeid. Kas teie defineerite va\u0308lja ka\u0308idud ka\u0308rpeid sama reljeefselt?"}, {"text_idx": "#000116", "text": "Tahaks Eesti riigi nii palju lahti vo\u0303tta kui vo\u0303imalik, vaadata, mis on need teenused, mida me osutame. Sel na\u0308dalal toimus riigireformi analu\u0308u\u0308si kokku vo\u0303ttev seminar ja aus realistlik vastus on, et me va\u0308ga ta\u0308pselt ei tea, mis teenuseid riik osutab ja kas see ko\u0303ik on vajalik ja ja\u0308tkusuutlik. Aga meil on to\u0303sine plaan sellele valitsuses otsa vaadata."}, {"text_idx": "#000117", "text": "Rahandusministeerium to\u0308o\u0308tab praegu va\u0308lja metoodikat, ka majandus- ja kommunikatsiooniministeerium tegutseb nendega koordineeritult, me tahame olla u\u0308ks pilootidest. Tahame vaadata, kas see ko\u0303ik on vajalik ja mis ei ole vajalik, see ko\u0303rvale lu\u0308kata. Vaadata, ega ei dubleerita ja kui dubleeritakse, siis ko\u0303rvale lu\u0308kata ja siis otsustada, kuidas ja\u0308rgmise ku\u0308mne vo\u0303i kaheku\u0308mne aasta jooksul teenuseid vo\u0303imalikult efektiivselt digiriigi vahendusel osutada. Selle projekti nimi ongi digipo\u0308o\u0308re personaalse riigi ehitamiseks."}, {"text_idx": "#000118", "text": "Mina vo\u0303tan seda ko\u0303ike surmto\u0303siselt, meie inimesed to\u0308o\u0308tavad, u\u0308tlesin ka seal seminaril va\u0308lja, et ma ei tea, kuhu me valitsusega sellega jo\u0303uame, sest varasem koosto\u0308o\u0308 kogemus valitsuses puudub, aga olen pigem optimistlik, majandus- ja kommunikatsiooniministeeriumis teeme kindlasti oma osa a\u0308ra."}, {"text_idx": "#000120", "text": "Ehk praegune on ha\u0308dapa\u0308rane ja kiirkorras tehtud? Et tegelikult ei ole ei majandusministeeriumis ega teistest ministeeriumites tohutuid ka\u0308rpekohti oodata?"}, {"text_idx": "#000123", "text": "Ma loodan, et see teine pool to\u0303esti o\u0303nnestub. Sest nagu on o\u0308elnud Eesti nii-o\u0308elda ametnike poolne eelarvepealik, asekantsler Sven Kirsipuu, et ega selliseid harjutusi pole maailmas liiga palju tehtud \u2013 eelarve tegelikku teenuste kaupa lahti vo\u0303tmist ja vaatamist, kuidas ko\u0303ige paremini saab. Kui kuskil selleks u\u0308ldse eeldusi on, siis meil, sest meil on digiteenuste osakaal nii suur, et suudame sellele reageerida."}, {"text_idx": "#000127", "text": "\"Reedene intervjuu\" on Vikerraadios reedeti kell 14.05."}, {"text_idx": "#000129", "text": "Indrek Kiisler: Eestit a\u0308hvardab tupikjaama staatus"}, {"text_idx": "#000133", "text": "Tiit Riisalo: mul tegelikult ei olnud plaani poliitikasse minna"}, {"text_idx": "#000144", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000147", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000151", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000152", "text": "Peeter Espak: pa\u0308rdik ei saa mujal kuulsaks kui tsirkuses"}, {"text_idx": "#000155", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000157", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000159", "text": "Hanna-Liina Vo\u0303sa: \"Helisev muusika\" andis visiooni, kes minust saada vo\u0303iks"}, {"text_idx": "#000166", "text": "Ku\u0308mne aasta eest taassu\u0308ndinud Haapsalu fotoklubi avas kaks uut na\u0308itust"}, {"text_idx": "#000167", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000169", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000172", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]